บันทึกการประชุมสภาองค์การบริหารส่วนตำบลประทาย

สมัยสามัญ สมัยที่ ๒ ประจำปี ๒๕๖๓

วันศุกร์ที่ ๘ พฤษภาคม ๒๕๖๓

ณ ห้องประชุมสภาองค์การบริหารส่วนตำบลประทาย

...........................................

ผู้ประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางสงบ แก้วคูนอก  | ส.อบต.ม.๘ | สงบ แก้วคูนอก |  |
| ๒. | นางเนี้ยม ประสิทธิ์สุวรรรณ | ส.อบต.ม.๘ | เนี้ยม ประสิทธิ์สุวรรรณ |  |
| ๓. | นายไพรัตน์ เสริมนอก | ส.อบต.ม.๕ | ไพรัตน์ เสริมนอก |  |
| ๔. | นายศักดิ์ดา มีกรอบทอง | ส.อบต.ม.๕ | ศักดิ์ดา มีกรอบทอง |  |
| ๕. | นายอนุรักษ์ นาหนองขาม | ส.อบต.ม.๑๐ | อนุรักษ์ นาหนองขาม |  |
| ๖. | นายธวัชชัย นาหนองขาม | ส.อบต.ม.๑๐ | ธวัชชัย นาหนองขาม |  |
| ๗. | นายพิชิต สมน้อย | ส.อบต.ม.๑๐ | พิชิต สมน้อย |  |
| ๘. | นายทองใบ ศิริมนตรี | ส.อบต.ม.๑๒ | ทองใบ ศิริมนตรี |  |
| ๙. | นายบุญช่วย ลุ่มนอก | ส.อบต.ม.๑๖ | บุญช่วย ลุ่มนอก |  |
| ๑๐. | นายบุญพงษ์ ฝาไธสง | ส.อบต.ม.๔ | บุญพงษ์ ฝาไธสง |  |
| ๑๑. | นายธีรภัทร์ คำสิงห์นอก | ส.อบต.ม.๖ | ธีรภัทร์ คำสิงห์นอก |  |
| ๑๒. | นายพุฒ ภูคำศักดิ์ | ส.อบต.ม.๙ | พุฒ ภูคำศักดิ์ |  |
| ๑๓. | นายอุดม เบียดนอก | ส.อบต.ม.๙ | อุดม เบียดนอก |  |
| ๑๔. | นายมนตรี ชัยลิ้นฟ้า | ส.อบต.ม.๑๒ | มนตรี ชัยลิ้นฟ้า |  |
| ๑๕. | นายสุวรรณ มะปะโท | ส.อบต.ม.๑๑ | สุวรรณ มะปะโท |  |
| ๑๖. | นางสมจิต พังไธสง  | ส.อบต.ม.๓ | สมจิต พังไธสง |  |
| ๑๗. | นายสมบูรณ์ ทางไธสง | ส.อบต.ม.๓ | สมบูรณ์ ทางไธสง |  |
| ๑๘. | นายธนาคม สียางนอก | ส.อบต.ม.๖ | ธนาคม สียางนอก |  |
| ๑๙. | นางสาวศรีเสาวลักษณ์ เย็นวัฒนา | เลขาฯสภา | ศรีเสาวลักษณ์ เย็นวัฒนา |  |
| ๒๐. | นายเลา สุทธรัตน์ | ส.อบต.ม.๔ | เลา สุทธรัตน์ |  |

ผู้เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | ลายมือชื่อ | หมายเหตุ |
| ๑. | นางฐิติรัตน์ เรืองกิจวัฒน์ | นายก อบต. | ฐิติรัตน์ เรืองกิจวัฒน์ |  |
| ๒. | นางจิตตานันท์ รักษาชาติ | รองนายก อบต. | จิตตานันท์ รักษาชาติ |  |
| ๓. | นายบุญช่วย พลศรี | รองนายก อบต. | บุญช่วย พลศรี |  |
| ๔. | นายชาญ ฮุยสุสดี | เลขานุการนายก | ชาญ ฮุยสุสดี |  |
| ๕. | นางวริยา พิลาสมบัติ | ครูผู้ดูแลเด็ก | วริยา พิลาสมบัติ |  |
| 6. | นายเทอดภูมิ ราญมีชัย | นักวิชาการศึกษา | เทอดภูมิ ราญมีชัย |  |
| 7. | นางนภา ฉาไธสง | ผู้อำนวยการกองคลัง | นภา ฉาไธสง |  |

ผู้ไม่เข้าร่วมประชุม

|  |  |  |  |  |
| --- | --- | --- | --- | --- |
| ลำดับ | ชื่อ-สกุล | ตำแหน่ง | หมายเหตุ |  |
| 1. | นางสุดาวัน พลดงนอก | รองประธานสภา | ลา |  |
| 2. | นายปิยะ สวัสดิพรไพบูลย์ | ส.อบต.ม. ๑๔ | ลา |  |
| 3. | นายภมรทัศน์ นิติโสภณทัศน์ | ส.อบต.ม.๑๔ | ลา |  |

ที่ประชุมพร้อมประธานเปิดการประชุมเวลา ๙.๐๐ น.

ระเบียบวาระที่ ๑ ประธานแจ้งที่ประชุมทราบ

1. องค์การบริหารส่วนตำบลประทาย เชิญท่านสมาชิกสภาองค์การบริหารส่วนตำบลประทายประชุมสภาสมัยสามัญในวันนี้ ตามที่ได้ประกาศสมัยประชุมสภาองค์องค์การบริหารส่วนตำบลประทายเป็นการเปิดประชุมสมัยสามัญประจำปี สมัยที่ ๒ ประจำปี ๒๕๖๓ มีกำหนด ๑๕ วัน เนื่องจากถึงกำหนดสมัยการประชุมสภาองค์การบริหารส่วนตำบลประทาย ตามที่กำหนดไว้ จึงได้เรียกประชุมสภาในวันนี้
2. รายงานการรับเงิน-การจ่ายเงิน ขององค์การบริหารส่วนตำบลประทาย ประจำปีงบประมาณ ๒๕๖๓ เดือนตุลาคม ถึงเดือนเมษายน ๒๕๖๓ ประมาณการรายรับตามข้อบัญญัติงบประมาณรายจ่ายประจำปี พ.ศ.๒๕๖๓ ประมาณการไว้ ๒๗,๔๕๔,๓๐๐ บาท ปัจจุบันองค์การบริหารส่วนตำบลประทายได้รับงบประมาณที่รัฐบาลได้จัดสรรให้และจัดเก็บเอง พร้อมเงินอุดหนุนจากรัฐบาล รวมเป็นเงิน ๑๖,๗๙๔,๗๙๘.๖๘ บาท ยังคงต่ำกว่าประมาณการรายรับเป็นยอดเงิน ๑๐,๖๕๙,๕๐๑.๓๒ บาท จึงเรียนทุกท่านได้ทราบโดยทั่วกัน
3. เมื่อวันที่ ๑๑ เมษายน ๒๕๖๓ ที่ผ่านมาได้เกิดวาตภัยขึ้นในเขตพื้นที่องค์การบริหารส่วนตำบลประทาย บ้านเรือน ยุ้ง ฉาง คอกสัตว์ ได้รับความเสียหายเป็นจำนวนมาก องค์การบริหารส่วนตำบลประทายได้ออกสำรวจและให้ความช่วยเหลือตามระเบียบที่กำหนด ความเสียหายที่เกิดขึ้นทั้งหมดในพื้นที่องค์การบริหารส่วนตำบลประทาย ๑๑ หลังคาเรือน องค์การบริหารส่วนตำบลประทายได้ช่วยเหลือหลังเกิดภัยตามหลักเกณฑ์ที่กำหนดามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ. ๒๕๕๖ จำนวน ๗ ราย ที่เข้าหลักเกณฑ์ที่สามารถช่วยเหลือได้
4. ตามที่องค์การบริหารส่วนตำบลประทายได้รับแจ้งจากสำนักพัฒนาสังคมและความมั่นคงของมนุษย์ จังหวัดนครราชสีมา หนังสือที่ นม ๐๐๐๕/ว ๑๓๓๖ ลงวันที่ ๑๐ มีนาคม ๒๕๖๓ เรื่อง แจ้งผลการพิจารณาการ จัดสรรงบประมาณจัดตั้งศูนย์พัฒนาคุณภาพชีวิตและส่งเสริมอาชีพผู้สูงอายุ (ศพอส.) เมื่อคราวประชุมครั้งที่ผ่านมาได้แจ้งงบจัดสรร แต่ปัจจุบันงบดังกล่าวได้ถูกดึงกลับแล้ว ไม่สามารถดำเนินการได้เนื่องจากไม่มีงบประมาณในการดำเนินกิจกรรมดังกล่าว
5. องค์การบริหารส่วนตำบลประทาย ได้รับหนังสือจากอำเภอประทายที่ นม ๐๐๒๓.๒๔ /ว ๓๒๑๖ ลงวันที่ ๒๑ ตุลาคม ๒๕๖๒ เรื่อง ขอรับเงินอุดหนุนเพื่อดำเนินโครงการจัดตั้งศูนย์ปฏิบัติการร่วมในการช่วยเหลือประชาชนขององค์กรปกครองส่วนท้องถิ่น อำเภอประทาย จังหวัดนครราชสีมา ประจำปีงบประมาณ ๒๕๖๓ ตามที่อำเภอประทายได้เสนอโครงการจัดตั้งศูนย์ดังกล่าว เพื่อขอรับการสนับสนุนงบประมาณจากองค์กรปกครองส่วนท้องถิ่นทั้ง ๑๔ แห่ง แห่งละ ๒๐,๐๐๐ บาท รวมเป็นเงิน ๒๘๐,๐๐๐ บาท องค์การบริหารส่วนตำบลประทายเราไม่ได้ตั้งเงินอุดหนุนตั้งแต่ต้น จึงขอโอนงบประมาณเพื่ออุดหนุนโครงการดังกล่าว ๒๐,๐๐๐ บาท โดยอาศัยอำนาจตามระเบียบกระทรวงมหาดไทยว่าด้วยวิธีการงบประมาณขององค์กรปกครองส่วนท้องถิ่น พ.ศ. ๒๕๔๑ หมวด ๔ การโอนและแก้ไขเปลี่ยนแปลงงบประมาณ ข้อ ๒๖ การโอนเงินงบประมาณรายจ่ายต่างๆ ให้เป็นอำนาจอนุมัติของคณะผู้บริหารท้องถิ่น จึงนำมาแจ้งที่ประชุมสภาทราบในวันนี้
6. ในช่วงสถานการณ์ การแพร่ระบาดของโรคติดเชื้อไวรัสโคโรนา 2019 (COVID 19) ทุกพื้นที่ทั่วโลกได้รับผลกระทบจากเชื้อไวรัสโคโรนา 2019 ทุกคนต้องปฏิบัติตนตามนโยบายของรัฐบาลของแต่ละประเทศรวมถึงประเทศไทยเราด้วย และในระหว่างนี้ องค์การบริหารส่วนตำบลประทาย ได้ให้ความร่วมมือกับภาครัฐทุกกรณีที่มีนโยบายให้ดำเนินการ การเว้นระยะห่างทางสังคม การปฏิบัติตนในช่วงประกาศเคอร์ฟิว ห้ามออกจากบ้านหลังเวลา ๒๒.๐๐ น.ถึงเวลา ๐๔.๐๐ น. การกักตัวของผู้ที่เดินทางมาจากประเทศกลุ่มเสี่ยง จากจังหวัดที่เป็นกลุ่มเสี่ยงเช่นกัน ให้แจ้ง อสม. ผู้นำหมู่บ้าน และขอให้ทุกท่านดูแลประชาชนในหมู่บ้านให้ดี ดูแลตนเองเท่ากับดูแลสังคมด้วย
7. วันที่ ๗ พฤษภาคม ๒๕๖๓ ที่ผ่านมาตลาดนัดข้างบิ๊กซี ได้เปิดทำการค้าแล้วแต่ต้องปฏิบัติตามหลักเกณฑ์ของจังหวัด อำเภอที่ประกาศให้ปฏิบัติตนในการทำการค้า เว้นระยะห่างของผู้ขายและผู้ซื้อห่างกัน ๑.๕๐ เมตร สวมหน้ากากอนามัยทุกคน มีเจลล้างมือ มีการประชาสัมพันธ์ให้ผู้มาซื้อสินค้าทราบในการปฏิบัติตนในตลาดนัดอย่างเคร่งครัดมีการจัดทางเข้าออกของตลาดนัด มีป้ายประชาสัมพันธ์ในการปฏิบัติตัวในขณะที่เข้าไปใช้บริการ องค์การบริหารส่วนตำบลประทายได้ออกตรวจตลาดที่ทำการเปิดค้าขายครั้งแรกหลังจากปิดตลาด เหตุจากการแพร่ระบาดของโรคติดเชื้อไวรัสโคโรนา 2019 (COVID 19) มีข้อบกพร่องต้องปรับปรุงในการค้าในครั้งถัดไป

ระเบียบวาระที่ ๒ รับรองรายงานการประชุมครั้งที่ผ่านมา

ที่ประชุม มีมติเป็นเอกฉันท์รับรองรายงานการประชุมครั้งที่ผ่านมา

ระเบียบวาระที่ ๓ เรื่องเสนอเพื่อพิจารณา

นางวริยา พาลาสมบัติ ๓.๑ เรื่องการจัดการเรียนการสอนตามหลักสูตรสถานศึกษาให้พิจารณาจัดการเรียนการสอนด้วยระบบออนไลน์หรือจัดการเรียนการสอนชดเชย หลังสถานการณ์คลี่คลายลง

ที่ประชุม ได้พิจารณาว่าถ้าจัดการเรียนการสอนด้วยระบบออนไลน์ เด็กนักเรียนจะได้เรียนไม่ทั่วถึงเนื่องจากเทคโนโลยียังไม่เพียงครบถ้วนเด็กนักเรียนทุกคน จึงพิจารณาให้จัดการเรียนการสอนชดเชยหลังจากสถานการณ์การแพร่ระบาดของโรคติดเชื้อไวรัสโคโรนา 2019 (COVID 19) คลี่คลายลง และในช่วงปิดเรียนให้มีการแจกแบบฝึกทักษะให้กับนักเรียนได้กลับไปทำที่บ้านและมีให้ครูเก็บแบบฝึกทักษะที่เด็กนักเรียนทำแล้วมาตรวจเป็นประจำทุกวันศุกร์ของสัปดาห์

มติที่ประชุม มีมติเป็นเอกฉันท์

นายเทอดภูมิ ราญมีชัย 3.2 การรับใบประกาศนียบัตรของเด็กนักเรียนที่จบการศึกษาระดับปฐมวัยของศูนย์พัฒนาเด็กเล็กองค์การบริหารส่วนตำบลประทาย จำนวน 11 คน

ที่ประชุม ได้พิจารณาเห็นควรให้มีการจัดการรับใบประกาศนียบัตรให้กับเด็กนักเรียนเพื่อให้เกิดความภาคภูมิใจต่อตัวเองและผู้ปกครอง ในวันที่ 20 พฤษภาคม 2563 แต่ด้วยเนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID 19) จึงต้องมีการป้องกันตามนโยบายบายของรัฐบาล โดยศูนย์พัฒนาเด็กเล็กจะต้องมีจุดคัดกรองวัดอุณหภูมิ มีที่ล้างมือด้วยเจลแอลกอฮอล์หรือแอลกอฮอล์ จัดเว้นระยะห่างสำหรับเด็กและผู้ปกครองโดยมีระยะห่าง 2 เมตร เพื่อเป็นการป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID 19)

มติที่ประชุม มีมติเป็นเอกฉันท์

ระเบียบวาระที่ ๔ เรื่องอื่น ๆ

รองนายกฯ ผมนายบุญช่วย พลศรี รองนายกองค์การบริหารส่วนตำบลประทาย ขอแจ้งเรื่องโครงการก่อสร้างของกรมชลประทานที่จะดำเนินการก่อสร้างถนนริมคลองส่งน้ำชลประทาน บ้านหนองโน หมู่ที่ ๔ โครงการดังกล่าวมีในงบประมาณรายจ่ายประจำปี ๒๕๖๓ ในข้อบัญญัติงบประมาณรายจ่ายของเราต้องชะลอไว้ก่อน การดำเนินโครงการของกรมชลประทาน ทำถนน ๕๐๐ เมตร ประชาชนได้รับประโยชน์มากและประหยัดงบประมาณของ อบต.เราด้วย

ส.อบต.ม.๑๑ ผมนายสุวรรณ มะปะโท สมาชิกสภาองค์การบริหารส่วนตำบลประทายหมู่ที่ ๑๑ ไฟฟ้าส่องสว่าง ชำรุดเมื่อคราวที่ฝนตกเมื่อวันที่ ๑๑ เมษายน ๒๕๖๓ อยากให้ซ่อมแซมไฟฟ้าส่องสว่างในหมู่บ้าน

ส.อบต.ม.๕ ผมนายไพรัตน์ เสริมนอก สมาชิกสภาองค์การบริหารส่วนตำบลประทาย หมู่ที่ ๕ อยากให้องค์การบริหารส่วนตำบลประทายออกไปซ่อมแซมไฟฟ้าส่องสว่างภายในหมู่บ้านถนนโพธิ์ให้ด้วยเช่นกันครับ

ส.อบต.ม.๕ ผมนายศักดิ์ดา มีกรอบทอง สมาชิกองค์การบริหารส่วนตำบลประทายหมู่ที่ ๕ เรื่องของผู้กักตัวเกี่ยวกับการแพร่ระบาดของเชื้อไวรัสโคโรนา 2019 หากผู้ถูกกักตัวไม่มีที่ต้องใช้กักตัวองค์การบริหารส่วนตำบลของเราสามารถจัดหาที่พักให้ได้หรือไม่ครับ

นายกฯ ดิฉันนางฐิติรัตน์ เรืองกิจวัฒน์ นายกองค์การบริหารส่วนตำบลประทาย ในส่วนของผู้ที่ต้องกักกันตัวหากไม่มีที่พักทางภาครัฐมีมาตรการช่วยเหลือตามเหตุปัจจัย แต่ในขณะนี้พื้นที่องค์การบริหารส่วนตำบลประทายของเรา ยังไม่มีผู้ที่ติดเชื้อหรือต้องถูกกักตัวคะ

ส.อบต.ม.๑๐ ผมนายพิชิต สมน้อย สมาชิกสภาองค์การบริหารส่วนตำบลประทายหมู่ที่ ๑๐ ถนนประปาพลังแสงอาทิตย์ ได้ชำรุดไม่สามารถดำเนินการจ่ายน้ำให้กับเกษตรกรผู้ปลูกผักสวนครัว ทำให้ขาดรายได้ ขอให้ท่านผู้บริหารได้พิจารณาในส่วนนี้ด้วยครับ

ปลัด อบต. ดิฉันนางสาวศรีเสาวลักษณ์ เย็นวัฒนา ปลัดองค์การบริหารส่วนตำบลประทาย ในส่วนของประปาพลังแสงอาทิตย์อยู่ในประกันสัญญา องค์การบริหารส่วนตำบลประทายได้แจ้งไปยังหน่วยงานที่รับผิดชอบทราบถึงความชำรุดของประปาแล้ว เพื่อให้มาดำเนินการแก้ไขปัญหาดังกล่าว

ประธานสภาฯ สมาชิกท่านใดมีข้อราชการหรือเรื่องใดสอบถามหรือแจ้งที่ประชุมทราบอีกหรือไม่ครับ ถ้าไม่มีผมขอปิดประชุมครับ

ปิดประชุมเวลา ๑๒.๐๐ น.

 ลงชื่อ ศรีเสาวลักษณ์ เย็นวัฒนา ผู้บันทึกการประชุม

 (นางสาวศรีเสาวลักษณ์ เย็นวัฒนา)

 เลขานุการสภาองค์การบริหารส่วนตำบลประทาย

ลงชื่อ ศักดิ์ดา มีกรอบทอง กรรมการตรวจรายงานการประชุม

 (นายศักดิ์ดา มีกรอบทอง)

สมาชิกสภาองค์การบริหารส่วนตำบล หมู่ที่ ๕

ลงชื่อ พุฒ ภูคำศักดิ์ กรรมการตรวจรายงานการประชุม

 (นายพุฒ ภูคำศักดิ์)

สมาชิกสภาองค์การบริหารส่วนตำบล หมู่ที่ ๙

ลงชื่อ ธนาคม สียางนอก

(นายธนาคม สียางนอก)

ประธานสภาองค์การบริหารส่วนตำบลประทาย